Anunțul Kremlinului, după atacul SUA asupra Iranului: o convorbire telefonică „ar putea fi aranjată rapid”
Președintele Rusiei, Vladimir Putin, nu are în prezent planuri de a discuta cu omologul său american, Donald Trump, în urma atacurilor Statelor Unite asupra instalațiilor nucleare iraniene, a transmis duminică Kremlinul, citat de agenția de presă de stat TASS. Totuși, Moscova a precizat că o convorbire telefonică între cei doi lideri „ar putea fi aranjată rapid”, dacă va fi necesar, scrie News.ro.